messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Maaeluminister Arvo Aller ütles suvel, et esmajoones on vaja välja selgitada, kas maasikakasvatajate kahjud tulenevad võõrtööjõu riiki pääsemise piiramisest või ilmastikuoludest. Eesti Põllumajandus-Kaubanduskoja juhatuse esimees Roomet Sõrmus ütles, et maasikakasvatajad on oma andmed maaeluministeeriumile saatnud ning nüüd oodatakse sealt sõnumeid. Maasikakasvatajate kahjude hindamiseks on toimunud mitmeid kohtumisi maaeluministeeriumis ja nende põhjal võib öelda, et mõlemad pooled on valmis olukorda hindama ja ka leevendamise võimalusi kaaluma. Eestis on maasikatootjaid umbes 100, oma andmed esitasid ministeeriumile 16 suuremat ettevõtjat. Kahjude täpne summa on aiandusliidu juhatuse esimehe Raimond Strastini sõnul veel kokku löömata. Summast rääkida esialgu ei saa, et see on nagu kokku löömata veel, aga kuna me ministeeriumiga kahel korral kohtusime, siis viimasel korral jäi üles siis andmepäring, et kus küsiti ettevõtete käest täiendavaid andmeid ja kaks nädalat tagasi sai need siis lõplikult ministeeriumile edastatud ja oma andmed esitas 16 ettevõtet. Et need on ilmselt need ettevõtted, kes ka suurema mahu siin maasikatoodangust annavad ja kahju suuruses me räägime ikkagi endiselt 60-st kuni 70-st protsendist saagikaost. Juuli lõpuks ministeeriumi lubatud metoodikat hindamaks, millest kahju tulid, praeguseks veel ei ole. Statistikaameti andmetel toodeti mullu umbes 1900 tonni maasikaid. Ootused tänavuseks saagiks olid väga head. Nüüd on pall ministeeriumi väravas. Maaeluminister Arvo Aller ütles, et arenguid on oodata järgmisel nädalal. Küsisime maasikakasvatajatelt lisaandmeid lisatäpsustusi siin septembri esimeses pooles ja need lisaandmed tulid meile nüüd eelmise nädala jooksul ja praegu nende andmete baasil käib analüüs. Kas te mingitki ajalist raami oskate ka anda, et millal võiks tulemusi oodata? No nüüd see nädal me kindlasti ise süveneme nendesse numbritesse ja järgmine nädal siis otsustama maasikakasvatajatega koos, mismoodi me liigume edasi. Et järgmine nädal me võtame nendega ühendust ja selgitame ja arutame nende numbrite sisu ja kindlasti planeerimisohtumisi sellel teemal.
messages: user
messages: Metoodikat veel ei ole, küll aga lubab ministeerium olukorda maasikakasvatajatega analüüsida järgmisel nädalal. Aiandusliidu hinnangul on kahjude ulatus 60 kuni 70% saagist.
messages: assistant